
ŠAKIŲ RAJONO SAVIVALDYBĖS 
TARYBOS SEKRETORIAUS PAREIGYBĖS APRAŠYMAS

I. PAREIGYBĖS CHARAKTERISTIKA

	1. Šakių rajono savivaldybės (toliau - Savivaldybė) tarybos sekretorius yra politinio (asmeninio) pasitikėjimo valstybės tarnautojas.
	2. Pareigybės lygis – A.
	3. Pareigybės kategorija – 13.

II. PASKIRTIS

	4. Šakių rajono savivaldybės tarybos sekretoriaus pareigybė reikalinga organizuoti Savivaldybės tarybos, tarybos komitetų posėdžių darbą, įforminti dokumentus vadovaujantis dokumentų tvarkymo ir apskaitos taisyklėmis, kuruoti rajono savivaldybės administracijos skyrių veiklą, rengiant sprendimų projektus tarybai. 

III. VEIKLOS SRITIS
     
	5. Šias pareigas einantis valstybės tarnautojas vykdo funkcijas specialioje veiklos srityje – valstybės tarnyboje, bendrojoje srityje – dokumentų valdymo. 

IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

	6. Valstybės tarnautojas, einantis šias pareigas, turi atitikti šiuos specialiuosius reikalavimus:
	6.1. turėti aukštąjį universitetinį ar jam prilygintą  išsilavinimą;
	6.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais vietos savivaldą, valstybės tarnybą ir viešąjį administravimą;
	6.3. išmanyti teisės aktų ir dokumentų rengimo, jų tvarkymo taisyklių reikalavimus;
	6.4. mokėti analizuoti ir apibendrinti informaciją, gebėti sklandžiai dėstyti mintis raštu ir žodžiu;
	6.5. mokėti dirbti Microsoft Office programiniu paketu.

V. ŠIAS PAREIGAS EINANČIO VALSTYBĖS TARNAUTOJO FUNKCIJOS

	7. Šias pareigas einantis valstybės tarnautojas vykdo šias funkcijas:
	7.1. organizuoja ir koordinuoja veiksmus, kad nepriekaištingai būtų organizuojami Savivaldybės tarybos posėdžiai;
	7.2. Savivaldybės tarybos posėdžio pirmininkui padeda vesti posėdžius;
	7.3. organizuoja patalpų paruošimą rajono savivaldybės tarybos  bei komitetų posėdžiams;
	7.4. organizuoja rajono savivaldybės tarybos, tarybos komitetų posėdžių darbą, suderinęs su rajono savivaldybės meru ar kitu asmeniu, pirmininkaujančiu rajono savivaldybės tarybos, tarybos komitetų posėdžiams;
[bookmark: n_6]	7.5. koordinuoja, kad laiku būtų sudaryti posėdžių darbotvarkių projektai, tinkamai ir laiku būtų parengti tarybos sprendimų projektai, aiškinamieji raštai, priedai; 
	7.6. rengia ir teikia rajono savivaldybės tarybos sprendimų projektus pagal savo kompetenciją; 
	7.7. registruoja ir spausdina rajono savivaldybės tarybos, tarybos komitetų sprendimų projektus;
	7.8. sudaro rajono savivaldybės tarybos posėdžių darbotvarkes bei komitetų posėdžių grafikus;
	7.9. teikia informaciją apie rajono savivaldybės tarybos posėdžių darbotvarkes ir komitetų darbo grafikus rajono savivaldybės administracijos atsakingiems darbuotojams, seniūnijų seniūnams ir kitiems suinteresuotiems asmenims;
	7.10. informuoja rajono savivaldybės tarybos, jos komitetų narius apie posėdžių datą bei laiką rajono savivaldybės tarybos veiklos reglamente numatytais terminais;
	7.11. kviečia į rajono savivaldybės tarybos, komitetų posėdžius pranešėjus darbotvarkės klausimais;
	7.12. teikia rajono savivaldybės tarybos sprendimų projektus tarybos nariams, merui, rajono savivaldybės administracijai, Vyriausybės atstovui Marijampolės apskrityje rajono savivaldybės tarybos veiklos reglamento nustatytais terminais;  
	7.13. užtikrina informacijos pateikimą laiku apie įvyksiančių posėdžių darbotvarkes, vietą ir laiką vietinėje spaudoje bei rajono savivaldybės interneto svetainėje;
	7.14. tvarko priimtus rajono savivaldybės tarybos sprendimus juos registruoja;
	7.15. dalyvauja Savivaldybės tarybos, komitetų posėdžiuose, juos protokoluoja, įformina protokolus bei juos pasirašo; 
	7.16. dalyvauja mero potvarkiais, administracijos direktoriaus įsakymais sudarytose darbo grupėse, komisijose; 
	7.17. prireikus parengia rajono savivaldybės tarybos, komitetų protokolų išrašus;
	7.18. registruoja rajono savivaldybės tarybos, komitetų posėdžiuose dalyvaujančius tarybos narius, posėdžio svečius ir kviestuosius asmenis;
	7.19. registruoja norinčius kalbėti rajono savivaldybės tarybos posėdžio metu ir posėdžio pirmininkui pateikia norinčiųjų kalbėti sąrašą;
	7.20. Savivaldybės tarybos posėdžio metu tarybos narių užduotus paklausimus detalizuoja rajono savivaldybės tarybos posėdžių protokoluose ar jų prieduose. Informuoja pareigūnus, kuriems pateikti paklausimai, elektroniniu būdu, išsiųsdamas pranešimus apie paklausimą kartu su protokolo išrašu;
	7.21. prieš rajono savivaldybės tarybos, jos komitetų posėdžius pateikia rajono savivaldybės tarybos nariams elektroniniu būdu papildomų darbotvarkių projektus, alternatyvių arba patikslintų sprendimų projektus bei papildomą medžiagą;
	7.22. organizuoja rajono savivaldybės tarybos sprendimų kopijų įteikimą rajono savivaldybės tarybos sprendimų projektų rengėjams;
	7.23. priima Savivaldybės tarybos komitetų, komisijų, frakcijų bei tarybos narių, pateiktus pasiūlymus dėl rajono savivaldybės tarybos posėdžiuose svarstytinų klausimų, kadencijos darbų programos, kiekvienų metų darbų plano bei kitų renginių ir pateikia mero pavaduotojui ir mero patarėjams, kuruojantiems šias sritis;
	7.24. nagrinėja savivaldybės administracijos tarybos narių parengtus tarybos sprendimų projektus ir apie pastebėtus netikslumus, trūkumus informuoja projektų rengėjus, tinkamai parengtus projektus pateikia merui;
	7.25. dalyvauja mero, mero pavaduotojo rengiamuose pasitarimuose, teikia informaciją bei pasiūlymus pagal savo kompetenciją;
[bookmark: n_9]	7.26. mero pavedimu koordinuoja Savivaldybės administracijos struktūrinių padalinių veiklą rengiant ir teikiant rajono savivaldybės tarybos sprendimų projektus svarstyti rajono savivaldybės tarybai, tarybos komitetams;
	7.27. mero pavedimu nagrinėja tarybos narių prašymus, skundus, siūlymus, juos apibendrina ir išvadas bei pastabas pateikia rajono savivaldybės merui arba rajono savivaldybės tarybai, rengia į juos atsakymus. 
[bookmark: n_8]	7.28. teikia merui pasiūlymus dėl Savivaldybės tarybos darbo gerinimo, priimtų sprendimų įgyvendinimo;
7.29. esant reikalui, parengia slapto balsavimo biuletenius;
	7.30. siekdamas viešumo, koordinuoja, kad laiku apie rajono savivaldybės tarybos posėdžius būtų informuota vietinė (rajoninė) žiniasklaida ir medžiaga paskelbta rajono savivaldybės interneto svetainėje www.sakiai.lt;
	7.31. skelbia tarybos sprendimų projektus ir priimtus rajono savivaldybės taryboje sprendimus rajono savivaldybės interneto svetainėje bei Teisės aktų registre; 
	7.32. pildo rajono savivaldybės tarybos narių darbo laiko apskaitos žiniaraščius ir juos teikia rajono savivaldybės administracijos Centralizuotos buhalterijos skyriui;
	7.33. priima rajono savivaldybės tarybos narių ketvirčio išmokų ataskaitas;
	7.34. kartu su kitų Savivaldybės administracijos struktūrinių padalinių specialistais, organizuoja svečių, delegacijų, atvykstančių pas Savivaldybės merą, jo pavaduotojus priėmimą; 
	7.35. pasibaigus kalendoriniams metams, sutvarkytą dokumentaciją perduoda į archyvą;
	7.36. vykdo kitus rajono savivaldybės mero pavedimus.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

8. Šias pareigas einantis valstybės tarnautojas yra tiesiogiai pavaldus merui. 

